سائنس اور ٹیکنالوجی کی وزارت
بھارت برطانیہ سائنس اور اختراع پالیسی ڈائیلاگ میں مستقبل کے بھارت برطانیہ تعاون کی ترجیحات پر تبادلہ خیال کیا گیا
بھارت برطانیہ سائنس اور اختراع پالیسی ڈائیلاگ میں مستقبل کے بھارت برطانیہ تعاون کی ترجیحات پر تبادلہ خیال کیا گیا، جس میں اسٹارٹ اپ ماحولیاتی نظام کو مضبوط بنانے، خالص صفر معیشت، موسمیاتی تبدیلیوں میں تخفیف اور موافقت، پائیدار ٹکنالوجیز، صحت سے متعلق اختراعات ، صاف شفات توانائی ، تحقیق و ترقی ٹرانسلیشن اورنئی اورابھرتی ہوئی ٹکنالوجیوں پر خاص توجہ مرکوز کی گئی ۔
ڈاکٹر ایس چندرشیکھر، سکریٹری ڈپارٹمنٹ آف سائنس اینڈ ٹکنالوجی، حکومت ہند نے مشورہ دیا کہ روڈ شوز جیسی سرگرمیوں کے ذریعہ سرمایہ کاروں اورنوجوان اختراع کاروں کو ایک مقام پر جمع کیا جائے تاکہ تعلیمی پس منظر رکھنے والے اسٹارٹ اپ کو نظریاتی مرحلہ سے لے کر مصنوعات کی تجارت کاری تک کے مراحل میں مدد دی جاسکے۔
ڈاکٹر چندرشیکھر نے کہا کہ ‘‘ہم ایسا یقین رکھتے ہیں کہ ہم جن عالمی چیلنجوں سے دوچار ہیں وہ کسی قسم کی ارضی ،سیاسی سرحدوں کو تسلیم نہیں کرتے اور اس بنا پر ان سے مسابقت کے بجائے سائنٹفک میدان میں معاونت کے ذریعہ موثر طور پر نمٹا جاسکتا ہے ۔ ہندوستانی سائنسدانوں کو ابتدائی اوربنیادی تحقیقات کےلئے عالمی سطح پر تسلیم کیا جاتا ہے لیکن دولت پیدا کرنے کے لئے تحقیق کو تجارتی ٹکنالوجیوں میں منتقل کرنا اور تجربہ گاہوں کو بازارمیں تبدیل کرنا ایک ایسا چیلنج ہے جس کا ہمیں بالکل سیدھے طور پر مقابلہ کرنے کی ضرورت ہے’’ ۔
ڈاکٹر چندرشیکھر نے اس بات کا بھی ذکر کیا کہ مشترکہ تحقیق جوتجارتی طور پر قابل قبول مصنوعات ، عمل اور خدمات کی ترقی کا باعث بنے گی ، اس کے ذریعہ تحقیق اور ترقی پر دونوں حکومتوں کی طرف سے خرچ کی جانے والی رقم پر عام آدمی کے لئے معاشی اور سماجی فائدوں کی شکل میں زبردست منافع کی ر اہ ہموار کرے گی ۔
انہوں نے مزید کہا کہ ‘‘ آج جبکہ ہندوستان اپنی آزادی کے 75ویں سال کاجشن منارہا ہے، آنے والے 25 برسوں کے لئے ہندوستان کا روڈ میپ زندگی کے تمام شعبوں میں سائنٹفک اور ٹکنالوجی کے اختراعات کے ذریعہ طے کیا جائے گا ’’۔
برطانوی حکومت کے توانائی اور صنعتی حکمت عملی کے بزنس ڈپارٹمنٹ کے چیف سائنٹفک اڈوائزر اور برطانیہ کے شریک چیئرمین پروفیسر پال مانکس نے اس بات کی اہمیت کو اجاگر کیا کہ ان دونو ںملکوں کو ، جن کے پاس سائنس کے شعبے سے تعلق رکھنےوالے بہترین دماغ موجود ہیں، معیشت کو کاربن سے پاک کرنے کے لئے ماحولیات سے موافقت پیدا کرنے اور کاربن کی تخفیف کے اقدامات کی غرض سے سائنس اور ٹکنالوجی کومشترک طور پر استعمال کرنے کی ضرورت ہے تاکہ زیرو کاربن والی معیشت کی طرف پیش رفت کی جاسکے جو آنے والے وقت کے لئے ا یک کلیدی چیلنج ہے۔
ہندوستان میں برطانیہ کے سفیر ایلیکزنڈر الیس نے مسابقتی دنیا میں سائنس اور ٹکنالوجی کے استعمال کی اہمیت پر زور دیا اور کہاکہ یہ دونوں ملک جو باہمی تعاون کی ایک مستحکم تاریخ رکھتے ہیں ،انہیں عالمی مسائل کو حل کرنے کے لئے موسمیاتی تبدیلی، صحت، اشیا اور خدمات کے تبادلے کے امکانات ، تحقیق اور ترقی کی منتقلی وغیرہ جیسے چیلنجوں کاسامنا کرنے کے لئے کام کرنا چا ہئے ۔
جناب سندیپ چکربورتی، جوائنٹ سکریٹری مغربی یورپ ، وزارت امورخارجہ ، حکومت ہند نے اس بات کو اجاگر کیا کہ دونوں ممالک کے درمیان سائنس اور ٹکنالوجی باہمی تعاون کے تمام میدانوں کا احاطہ کرتی ہے اوراس پر نہایت تفصیل کے ساتھ گفتگو کی جانی چاہئے ۔
بھارت برطانیہ سائنس ٹکنالوجی اختراعات کے میدان میں باہمی تعاون کے تحت انسانی صلاحیت سازی، مشترکہ تحقیق اور تحقیق کو قابل استعمال ٹکنالوجیوں میں تبدیل کرنے کے عمل پر خاص طور پر توجہ مرکوز کی جاتی ہے ۔
انٹرنیشنل ڈویزن، ڈپارٹمنٹ آف سائنس اینڈ ٹکنالوجی کے سربراہ جناب ایس کے وارشنے نے بین الاقوامی تعاون کے لئے ابتدائی کارروائیوں کے بارے میں تفصیلات پیش کیں اور سائبر فزیکل سسٹمس کے 5 بڑے ٹکنالوجی مشنز یعنی الیکٹرک موبلٹی مشن، کوانٹم سائنس اور ٹکنالوجی، ماحول دوست ایندھن ، میتھنول مشن اور میپ انڈیا کے حوالے سے گفتگو کی ۔
مندوبین نے مختلف شعبوں میں تعاون کے امکانات پر تبادلہ خیال بھی کیا ۔ ان میں بھارت برطانیہ ماحولیاتی سینسرس کے متعلق توسیعی سرگرمیاں ، کاربن کے انجذاب، استعمال اور ذخیرہ کاری کی ٹکنالوجیز، برقیاتی نقل وحرکت، زیروکاربن ٹکنالوجیز، ترقی یافتہ مینوفیکچرنگ، تحقیق وترقی کی صنعت اور سائنس کے دائرہ کار کا احیائے نو، نئی اورابھرتی ہوئی ٹکنالوجیاں ، سائنس کے میدان میں سائنس کی شراکت ، اسٹارٹ اپس اور اختراعات ،نیوٹن بھابھا پی ایچ ڈی کی بحالی اور مضبوطی ،پلیسمنٹ اور دیگر فیلوشپ پروگرام ، ماحول دوست ہائیڈروجن کے میدان میں بھارت برطانیہ سنٹر آف ایکسسلنس ، برطانیہ کی اعلی تجربہ گاہوں تک خواتین تحقیق کاروں کی رسائی ، ابتدائی کیریئر کے ریسرچ کرنے وا لوں کے لئے ادارہ جاتی روابط، برطانوی تعلیم دنیا میں  شامل ہیں ۔
اس پالیسی مذاکرات میں ، ارضیاتی سائنس کی وزارت، سائنسی اور صنعتی تحقیق کی کونسل ،ڈپارٹمنٹ آف بایوٹکنالوجی  ، طبی تحقیق کی بھارتی کونسل  ، سائنس اینڈ انجینئرنگ ریسرچ بورڈ  ، ٹکنالوجی ڈیولپمنٹ بورڈ  ، ہندوستان اور برطانیہ کے بہت سے سینئر افسران نے حصہ لیا ، جو اس گفتگو کو آگے بڑھانے کے لئے مستقبل میں بھی ملاقاتیں کریں گے ۔